ගාල්ලේ පොහොට්ටු මැති ඇමැති 5න් 4ක්ම රනිල්ගේ වේදිකාවේ
ගාල්ල දිස්ත්රික්කයේ දැනට ශ්රී ලංකා පොදුජන පෙරමුණ නියෝජනය කරන මැති ඇමැතිවරුන් 05 දෙනාගෙන් සිව්දෙනෙක්ම ජනාධිපති රනිල් වික්රමසිංහ මහතාගේ ප්රධානත්වයෙන් පෙරේදා 27දා ගාල්ල නගර සභා ක්රීඩාංගණයේ පැවැති එක්ව ජයගමු අපි ගාල්ල ජන රැලිය සඳහා සහභාගි වූහ මෙම ජන රැලිය සංවිධානය කිරීම සඳහා නායකත්වය ලබාදෙනු ලැබූ ශ්රී ලංකා පොදුජන පෙරමුණේ සෞඛ්ය හා කර්මාන්ත ඇමැති වෛද්ය රමේෂ් පතිරණ කෘෂිකර්ම රාජ්ය ඇමැති නීතිඥ මොහාන් පී ද සිල්වා ගාල්ල දිස්ත්රික් සම්බන්ධීකරණ කමිටුවේ සමසභාපති පාර්ලිමේන්තු මන්ත්රි සම්පත් අතුකෝරළ යන මහත්වරු සහ රාජ්ය ඇමැතිනි ගීතා කුමාරසිංහ මහත්මිය ද ජනාධිපතිවරයාට සහයෝගය පළ කිරීම සඳහා මෙම රැලියට එක්ව සිටියහ ශ්රී ලංකා පොදුජන පෙරමුණේ ගාල්ල දිස්ත්රික් මන්ත්රී බද්දේගම ආසනයේ ප්රධාන සංවිධායක ඉසුරු දොඩංගොඩ මහතා මෙම රැස්වීමට සහභාගි නොවීය මෙය ශ්රී ලංකා පොදුජන පෙරමුණේ රැස්වීමක් නොවන නිසා තමන් මෙම රැස්වීමට සහභාගි නොවූ බවත් ඉදිරියේදී පක්ෂය ගනු ලබන තීන්දුව සමග තමන් කටයුතු කරන බවත් ඉසුරු දොඩංගොඩ මන්ත්රීවරයා අප කළ විමසුමකදී සඳහන් කළේය පසුගිය පාර්ලිමේන්තු මැතිවරණයේදී ගාල්ල දිස්ත්රික්කය සඳහා ශ්රී ලංකා පොදුජන පෙරමුණේ මන්ත්රීවරු 07 දෙනෙක් තේරී පත්වූහ චන්දිම වීරක්කොඩි හා ෂාන් විජේලාල් ද සිල්වා යන මන්ත්රීිවරු සමගි ජන බලවේගයට එක්ව කටයුතු කරති ශ්රී ලංකා පොදුජන පෙරමුණේ බලපිටිය ආසනයේ ප්රධාන සංවිධායක හා රුහුණු සංචාරක කාර්යාංශයේ සභාපති චන්න සාලිය මෙන්ඩිස් දකුණු පළාත් සභාවේ හිටපු නියෝජ්ය සභාපතිවරයකු මෙන්ම වත්මන් දකුණු පළාත් මාර්ග සංවර්ධන අධිකාරියේ සභාපති චම්ලි විතානාච්චි හිටපු දකුණු පළාත් සභා මන්ත්රී දකුණු පළාත් සංවර්ධන අධිකාරියේ සභාපති ආරියවංශ සම්මු හිටපු පළාත් සභා මන්ත්රීවරුන් වන දුල්ෂාන් පද්මසිරි කාරියවසම් පද්මසිරි ද සිල්වා යන මහත්වරු ද මෙම රැලිය සඳහා සහභාගි වී නොසිටියහ පක්ෂය ගනු ලබන තීන්දුව සමග සිටිමින් ඉදිරියේදී කටයුතු කරන බව මොවුහු සඳහන් කළහ කෙසේ වුවද ශ්රී ලංකා පොදුජන පෙරමුණ නියෝජනය කරන පළාත් පාලන නියෝජිතයෝ විශාල පිරිසක් මෙම රැළිය සඳහා එක්ව සිටියහලලිත් චාමින්ද සහ එස්කේ කළුආරච්චි  ගාල්ල